A4-0128/99

Ehdotus Euroopan parlamentin ja neuvoston direktiiviksi maatalous- ja metsätraktoreiden käyttövoimaksi tarkoitettujen moottoreiden kaasu- ja hiukkaspäästöjen vähentämiseksi toteutettavista toimenpiteistä ja neuvoston direktiivin 74/150/ETY muuttamisesta (KOM(98)0472 - C4-0512/98 - 98/0247(COD))

Ehdotus hyväksyttiin seuraavin tarkistuksin:

(Tarkistus 1)

Johdanto-osan 8 a kappale (uusi)

>Alkuperäinen teksti>

>EP:n äänestyksessä hyväksytty teksti>

8a. Euroopan parlamentti, neuvosto ja komissio sopivat 20 päivänä joulukuuta 1994 yhteistoimintatavasta EY:n perustamissopimuksen 189 b artiklassa määrätyn menettelyn mukaisesti annettavien säädösten täytäntöönpanomenettelyssä(1),

(1) EYVL C 102, 4.4.1996, s. 1.

(Tarkistus 2)

6 ARTIKLA

>Alkuperäinen teksti>

Euroopan parlamentti ja neuvosto päättävät vuoden 2006 loppuun mennessä päästöjen raja-arvojen tiukentamisesta ehdotuksen perusteella, jonka komissio tekee tarvittaessa ennen vuoden 2004 loppua. Ehdotuksessa, joka laaditaan tiukempien raja-arvojen soveltamisesta tehtävien tutkimusten ja selvitysten kustannustehokkuusarvion perusteella, komissio esittää toimenpiteitä, jotka ovat suhteutettuja ja järkeviä asetettuihin tavoitteisiin nähden ja joissa otetaan huomioon moottoreiden ilmaa saastuttavien päästöjen valvontatekniikkojen yleinen saatavuus, uusien moottorijärjestelmien ja -apulaitteiden käyttö traktoreissa sekä ilmanlaadun tilanne.

>EP:n äänestyksessä hyväksytty teksti>

Euroopan parlamentti ja neuvosto päättävät vuoden

2005 loppuun mennessä päästöjen raja-arvojen tiukentamisesta ehdotuksen perusteella, jonka komissio tekee ennen vuoden 2002 loppua. Tämä ehdotus laaditaan ilmanlaadun arviointia ja hallintaa koskevassa direktiivissä 96/62/EY(1) määriteltyjen yhteisön ilmanlaatunormien kustannustehokkuuden saavuttamisen sekä ilmassa olevien rikkidioksidin, typpidioksidin ja typen oksidien, hiukkasten ja lyijyn pitoisuuksien raja-arvoja koskevan direktiivin 99/.../EY(2) ja siitä johdettujen direktiivien perusteella, ja sen on oltava yhdenmukainen moottoriajoneuvojen päästöjen aiheuttaman ilman pilaantumisen ehkäisemiseksi toteutettavia toimenpiteitä koskevan direktiivin 98/69/EY 3 ja 4 artiklassa(3) sekä bensiinin ja dieselpolttoaineiden laatua koskevan direktiivin 98/70/EY(4) 3-9 artiklassa tarkoitettuja päästönormeja ja polttoaineen laatua tarkistettaessa määriteltyjen toimenpiteiden kanssa.

(1) EYVL L 296, 21.11.1996, S. 55.

(2) EYVL L ...

(3) EYVL L 350, 28.12.1998, s. 1.

(4) EYVL L 350, 28.12.1998, s. 58.

(Tarkistus 3)

7 ARTIKLAN 3 KOHTA

>Alkuperäinen teksti>

3. Komissiolle on ilmoitettava hyvissä ajoin mahdollisista suunnitelmista perustaa tai muuttaa 1 kohdassa tarkoitettuja verokannustimia, jotta se voi esittää huomautuksensa asiasta.

>EP:n äänestyksessä hyväksytty teksti>

3.

Komissiolle on ilmoitettava viipymättä mahdollisista suunnitelmista perustaa tai muuttaa 1 kohdassa tarkoitettuja verokannustimia, jotta se voi esittää huomautuksensa asiasta.

(Tarkistus 4)

8 ARTIKLAN AINOA a KOHTA (uusi)

13 artiklan 2 ja 3 kohta (direktiivi 74/150/ETY)

>Alkuperäinen teksti>

>EP:n äänestyksessä hyväksytty teksti>

Korvataan 13 artiklan 2 ja 3 kohta seuraavasti:

"2. Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja asettaa asian kiireellisyyden mukaan.

>Alkuperäinen teksti>

>EP:n äänestyksessä hyväksytty teksti>

3. Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan:

>Alkuperäinen teksti>

>EP:n äänestyksessä hyväksytty teksti>

3a. Komission on, niin suurelta osin kuin mahdollista, otettava huomioon komitean lausunto. Sen on ilmoitettava, millä tavoin lausunto on otettu huomioon.»

Lainsäädäntöpäätöslauselma, johon sisältyy Euroopan parlamentin lausunto ehdotuksesta Euroopan parlamentin ja neuvoston direktiiviksi maatalous- ja metsätraktoreiden käyttövoimaksi tarkoitettujen moottoreiden kaasu- ja hiukkaspäästöjen vähentämiseksi toteutettavista toimenpiteistä ja neuvoston direktiivin 74/150/ETY muuttamisesta (KOM(98)0472 - C4-0512/98 - 98/0247(COD))(Yhteispäätösmenettely: ensimmäinen käsittely)

Euroopan parlamentti, joka

- ottaa huomioon komission ehdotuksen Euroopan parlamentille ja neuvostolle KOM(98)0472 - 98/0247(COD) ((EYVL C 303, 2.10.1998, s. 9.)),

- ottaa huomioon EY:n perustamissopimuksen 189 b artiklan (nykyinen 251 artikla) 2 kohdan ja 100 a artiklan (nykyinen 95 artikla), joiden mukaisesti komissio on antanut ehdotuksen parlamentille (C4-0512/98),

- ottaa huomioon työjärjestyksensä 58 artiklan,

- ottaa huomioon ympäristö-, terveys- ja kuluttajansuojavaliokunnan mietinnön (A4-0128/99);

1. Hyväksyy komission ehdotuksen parlamentin tarkistuksin;

2. Pyytää komissiota muuttamaan ehdotustaan vastaavasti EY:n perustamissopimuksen 250 artiklan 2 kohdan mukaisesti;

3. Pyytää neuvostoa hyväksymään kaikki parlamentin tarkistukset ja antamaan säädöksen lopullisesti näin muutettuna;

4. Huomauttaa, että komission on annettava parlamentin käsiteltäväksi muutokset, jotka se aikoo tehdä parlamentin tarkistamaan ehdotukseen;

5. Kehottaa puhemiestään välittämään tämän lausunnon neuvostolle ja komissiolle.